กองกำกับการตำรวจตระเวนชายแดนที่ 22

**กองกำกับการตำรวจตระเวนชายแดนที่ 22** () เป็นกองกำกับการในสังกัดกองบังคับการตำรวจตระเวนชายแดนภาค 2 ตั้งอยู่ที่ **ค่ายสมเด็จกรมพระยาดำรงราชานุภาพ** ตำบลในเมือง อำเภอเมืองอุบลราชธานี จังหวัดอุบลราชธานี

## ประวัติ

กองกำกับการตำรวจตระเวนชายแดนที่ 22 แต่เดิมคือ กองกำกับการตำรวจตระเวนชายแดนเขต 3 ก่อตั้งขึ้นเมื่อปี พ.ศ. 2496 ในพื้นที่ของค่ายฝึกอาวุธพิเศษและพลร่ม ตำบลขามใหญ่ อำเภอเมืองอุบลราชธานี จังหวัดอุบลราชธานี มีพื้นที่เมื่อก่อตั้งทั้งสิ้น 70 ไร่ 2 งาน 66 ตารางวา รับผิดชอบพื้นที่ในจังหวัดอุบลราชธานี และจังหวัดศรีสะเกษ ขึ้นตรงต่อกองบัญชาการตำรวจชายแดนภาคอีสาน ต่อมาในปี พ.ศ. 2503 ได้มีการยุบรวมกองกำกับการตำรวชตระเวนชายแดนเขต 2 มาขึ้นกับเขต 3 ทำให้มีพื้นที่รับผิดชอบเพิ่มขึ้นอีก 2 จังหวัดคือ จังหวัดสุรินทร์ และจังหวัดบุรีรัมย์ ขึ้นตรงต่อกองบัญชาการตำรวจตระเวนชายแดนจังหวัดพระนครก้บกองบังคับการตำรวจภูธรเขต 3

ในปี พ.ศ. 2515 ได้มีการก่อตั้งกองบังคับการตำรวจตระเวนชายแดนภาค 2 ตั้งอยู่ ณ จังหวัดอุดรธานี มีอำนาจหน้าที่ทั่วทั้งภาคตะวันออกเฉียงเหนือ กองกำกับการตำรวจตระเวนชายแดนเขต 3 จึงได้ขึ้นตรงกับกองบังคับการตำรวจตระเวนชายแดนภาค 2

ค่ายได้รับการพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อวันที่ 6 พฤษภาคม พ.ศ. 2525 ให้ชื่อว่า ค่ายสมเด็จกรมพระยาดำรงราชานุภาพ เพื่อเป็นอนุสรณ์แก่ สมเด็จพระเจ้าบรมวงศ์เธอ กรมพระยาดำรงราชานุภาพ เนื่องในวันครบรอบ 120 ปีวันคล้ายวันประสูตร รวมถึงมอบหมายให้ นายสัญญา ธรรมศักดิ์ ประธานองคมนตรีในขณะนั้นเป็นผู้แทนพระองค์เดินทางมาเป็นประธานในพิธีเปิดค่ายในวันที่ 6 พฤศจิกายน พ.ศ. 2525

ต่อมาในปี พ.ศ. 2529 กองกำกับการตำรวจตระเวนชายแดนเขต 3 ได้เปลี่ยนชื่อเป็น กองกำกับการตำรวจตระเวนชายแดนที่ 22 ประกอบด้วยหน่วยงานภายใน 6 แผนก 7 กองร้อย รับผิดชอบพื้นที่ 5 จังหวัด ประกอบไปด้วย จังหวัดอุบลราชธานี จังหวัดศรีสะเกษ จังหวัดยโสธร จังหวัดอำนาจเจริญ และจังหวัดร้อยเอ็ด

จากนั้นในปี พ.ศ. 2552 ได้มีการปรับโครงสร้างภายในเป็น 5 งาน 7 กองร้อย และ 1 กลุ่มงาน และมีการปรับพื้นที่รับผิดชอบในปี พ.ศ. 2555 ให้เหลือเพียง 4 จังหวัด คือ จังหวัดอุบลราชธานี จังหวัดศรีสะเกษ จังหวัดอำนาจเจริญและจังหวัดยโสธร

## โครงสร้าง
กองกำกับการตำรวจตระเวนชายแดนที่ 22 มีโครงสร้าง ดังนี้

### งานฝ่ายอำนวยการ
งานฝ่ายอำนวยการ กองกำกับการตำรวจตระเวนชายแดนที่ 22 ประกอบไปด้วย

* งานธุรการ กำลังพล วินัย และสวัสดิการ
* งานการข่าว
* งานแผนงานและงบประมาณ
* งานส่งกำลังบำรุง
* งานการเงิน
* งานจิตอาสาพระราชทานและกิจการพลเรือน
* กลุ่มงานเก็บกู้และทำลายวัตถุระเบิด

### กองร้อยสนับสนุน
กองร้อยสนับสนุน กองกำกับการตำรวจตระเวนชายแดนที่ 22 ประกอบไปด้วย
* กองร้อยตำรวจตระเวนชายแดนที่ 221
* กองร้อยตำรวจตระเวนชายแดนที่ 222 – รับผิดชอบงานโรงเรียนตำรวจตระเวนชายแดน
* กองร้อยตำรวจตระเวนชายแดนที่ 223

### กองร้อยปฏิบัติการ
[thumb|ตำรวจตระเวนชายแดนกองกำกับการตำรวจตระเวนชายแดนที่ 22 กำลังให้สัญญาณลงจอดแก่[เฮลิคอปเตอร์ในจังหวัดอำนาจเจริญ]]
กองร้อยปฏฺบัติการ กองกำกับการตำรวจตระเวนชายแดนที่ 22 ประกอบไปด้วย
* **กองร้อยตำรวจตระเวนชายแดนที่ 224** – รับผิดชอบชายแดนประเทศกัมพูชา ด้านอำเภอภูสิงห์และอำเภอขุนหาญ จังหวัดศรีสะเกษ หน้ากว้าง 17 กิโลเมตร วางกำลัง 3 หมวด ประกอบด้วย
** หมวดตำรวจตระเวนชายแดนที่ 2241
** หมวดตำรวจตระเวนชายแดนที่ 2242
** หมวดตำรวจตระเวนชายแดนที่ 2243
* **กองร้อยตำรวจตระเวนชายแดนที่ 225** – รับผิดชอบชายแดนประเทศลาว ด้านอำเภอนาจะหลวย อำเภอน้ำยืน และอำเภอบุณฑริก จังหวัดอุบลราชธานี หน้ากว้าง 125 กิโลเมตร วางกำลัง 3 หมวด ประกอบด้วย
** หมวดตำรวจตระเวนชายแดนที่ 2251
** หมวดตำรวจตระเวนชายแดนที่ 2252
** หมวดตำรวจตระเวนชายแดนที่ 2253
* **กองร้อยตำรวจตระเวนชายแดนที่ 226** – รับผิดชอบชายแดนประเทศลาว ด้านอำเภอสิรินธร อำเภอโขงเจียม และอำเภอศรีเมืองใหม่ จังหวัดอุบลราชธานี หน้ากว้าง 119 กิโลเมตร วางกำลัง 3 หมวด ประกอบด้วย
** หมวดตำรวจตระเวนชายแดนที่ 2261
** หมวดตำรวจตระเวนชายแดนที่ 2262
** หมวดตำรวจตระเวนชายแดนที่ 2263
* **กองร้อยตำรวจตระเวนชายแดนที่ 227** – รับผิดชอบชายแดนประเทศลาว ด้านอำเภอโพธิ์ไทร อำเภอนาตาล อำเภอเขมราฐ จังหวัดอุบลราชธานี และอำเภอชานุมาน จังหวัดอำนาจเจริญ หน้ากว้าง 131 กิโลเมตร วางกำลัง 3 หมวด ประกอบด้วย
** หมวดตำรวจตระเวนชายแดนที่ 2261
** หมวดตำรวจตระเวนชายแดนที่ 2262
** หมวดตำรวจตระเวนชายแดนที่ 2263

### โรงเรียนตำรวจตระเวนชายแดน
กองกำกับการตำรวจตระเวนชายแดนที่ 22 มีโรงเรียนในสังกัด 15 โรงเรียน อยู่ภายใต้การดูแลของกองร้อยตำรวจตระเวนชายแดนที่ 222 มีดังนี้
# โรงเรียนตำรวจตระเวนชายแดนบ้านศรีสวัสดิ์ – ยโสธร
# โรงเรียนตำรวจตระเวนชายแดนบ้านหนองใหญ่ – ศรีสะเกษ
# โรงเรียนตำรวจตระเวนชายแดนพิทักษ์ปัญญา – อุบลราชธานี
# โรงเรียนตำรวจตระเวนชายแดนบ้านแก่งศรีโคตร – อุบลราชธานี
# โรงเรียนตำรวจตระเวนชายแดนบ้านคำสะอาด – อุบลราชธานี
# โรงเรียนตำรวจตระเวนชายแดนศาสตราจารย์ ดอกเตอร์ เนวิน สคริมชอว์ – อุบลราชธานี
# ศูนย์การเรียนตำรวจตระเวนชายแดน เอไอเอ ประเทศไทย (บ้านบ๋าฮี) – อุบลราชธานี
# โรงเรียนตำรวจตระเวนชายแดนบ้านตาเอ็ม – อุบลราชธานี
# ศูนย์การเรียนตำรวจตระเวนชายแดนชุมชนป่าหญ้าคา – อุบลราชธานี
# โรงเรียนตำรวจตระเวนชายแดนบรรจบพันบ้านปากลา – อุบลราชธานี
# โรงเรียนตำรวจตระเวนชายแดนปูนอินทรีย์ 50 ปี (บ้านห้วยกระแสน) – อำนาจเจริญ
# ศูนย์การเรียนตำรวจตระเวนชายแดนบ้านหนองบัวพัมนา – อุบลราชธานี
# โรงเรียนตำรวจตระเวนชายแดนบ้านห้วยฆ้อง – อำนาจเจริญ
# โรงเรียนตำรวจตระเวนชายแดนบ้านท่าแสนคูณ – อุบลราชธานี
# ศูนย์การเรียนตำรวจตระเวนชายแดนบ้านภูดานกอย – อำนาจเจริญ

## ภารกิจ
กองกำกับการตำรวจตระเวนชายแดนที่ 22 มีกำลังพลตามอัตรา 1,120 นาย มีภารกิจหลักในการป้องกันชายแดนของประเทศไทย โดยพื้นที่รับผิดชอบมีเขตติดต่อกันกับ 2 ประเทศความยาวรวมประมาณ  ได้แก่ ประเทศกัมพูชา ตั้งแต่จังหวัดศรีสะเกษจนถึงจังหวัดอุบลราชธานี ระยะทางประมาณ  และประเทศลาว ตั้งแต่จังหวัดอุบลราชธานีถึงจังหวัดอำนาจเจริญ ระยะทางประมาณ  โดยมีคุณลักษณะพื้นฐานในการปฏิบัติการคือการปฏิบัติการรบในหน่วยขนาดเล็กได้แบบกับทหาร การป้องกันและปราบปรามอาชญากรรมได้แบบเดียวกับตำรวจ และการพัฒนาคุณภาพชีวิตความเป็นอยู่ในพื้นที่ห่างไกลได้เช่นเดียวกับข้าราชการพลเรือน

สำหรับภารกิจรักษาความมั่นคงภายใน มีพื้นที่รับผิดชอบครอบคลุม 4 จังหวัด ได้แก่ จังหวัดอุบลราชธานี จังหวัดศรีสะเกษ จังหวัดยโสธร และจังหวัดอำนาจเจริญ

### เขาพระวิหาร
นอกจากนี้ กองกำกับการตำรวจตระเวนชายแดนที่ 22 ยังเป็นหน่วยหลักในการจัดกำลังเข้าดูแลพื้นที่พิพาทปราสาทพระวิหาร และขึ้นการควบคุมทางยุทธการกับ หน่วยเฉพาะกิจที่ 1 กองกำลังสุรนารี ในชื่อว่า ที่ทำการตำรวจตระเวนชายแดนภาค 2 (เขาพระวิหาร) ซึ่งเป็นที่ตั้งของกองร้อยเฉพาะกิจตำรวจตระเวนชายแดนที่ 202 ผามออีแดง อุทยานแห่งชาติเขาพระวิหาร ซึ่งมีกองร้อยเฉพาะกิจปฏิบัติงานอยู่ 2 กองร้อยคือ กองร้อยเฉพาะกิจตำรวจตระเวนชายแดนที่ 201 และกองร้อยเฉพาะกิจตำรวจตระเวนชายแดนที่ 202 ซึ่งเมื่อวันที่ 18 กรกฎาคม พ.ศ. 2555 ฝ่ายไทยต้องถอนกำลังทหารหลักออกมาจากพื้นที่ตามข้อตกลงระหว่างหว่างไทยและกัมพูชาขณะนั้น กองกำกับการตำรวจตระเวนชายแดนที่ 22 ได้จัดกำลังเข้าไปประจำการเพื่อรักษาอธิปไตยจำนวน 4 กองร้อย เป็นกำลังพลจากหน่วยในพื้นที่ภาคตะวันออกเฉียงเหนือ ได้แก่ กองกำกับการตำรวจตระเวนชายแดนที่ 22 จังหวัดอุบลราชธานี, กองกำกับการตำรวจตระเวนชายแดนที่ 23 จังหวัดสกลนคร, และกองกำกับการตำรวจตระเวนชายแดนที่ 24 จังหวัดอุดรธานี 

### กองกำลังสุรนารี

[thumb|กองกำกับการตำรวตระเวนชายแดนที่ 22 เป็นอีกหน่วยหลักในการวางกำลังในพื้นที่[ปราสาทพระวิหาร|เขาพระวิหาร]]
กองกำกับการตำรวจตระเวนชายแดนที่ 22 ขึ้นตรงทางยุทธการปฏิบัติการกับหน่วยเฉพาะกิจที่ 1 กองกำลังสุรนารี โดยแบ่งโครงสร้างของกำลัง ดังนี้

* ที่ทำการตำรวจตระเวนชายแดนภาค 2
* กองร้อยเฉพาะกิจตำรวจตระเวนชายแดนที่ 1
** กองบังคับการกองร้อยเฉพาะกิจตำรวจตระเวนชายแดนที่ 1
** หมวดเฉพาะกิจตำรวจตระเวนชายแดนที่ 1
** หมวดเฉพาะกิจตำรวจตระเวนชายแดนที่ 2
** หมวดเฉพาะกิจตำรวจตระเวนชายแดนที่ 3
* กองร้อยเฉพาะกิจตำรวจตระเวนชายแดนที่ 2
** กองบังคับการกองร้อยเฉพาะกิจตำรวจตระเวนชายแดนที่ 2
** หมวดเฉพาะกิจตำรวจตระเวนชายแดนที่ 1
** หมวดเฉพาะกิจตำรวจตระเวนชายแดนที่ 2
** หมวดเฉพาะกิจตำรวจตระเวนชายแดนที่ 3

## ดูเพิ่ม

* กองกำลังสุรนารี
* ชายแดนไทย–กัมพูชา
* ชายแดนไทย–ลาว

## อ้างอิง

หมวดหมู่:หน่วยงานในสังกัดสำนักงานตำรวจแห่งชาติ